GiliGold/VAD_KnessetCorpus huggingface dataset:
דבי אליעזר: אנחנו קיבלנו בנושא הזה בהצעת החוק הממשלתית את עמדת המעסיקים להשיב את המצב על כנו, וחלק- בגלל הסקפטיות וההשלכות של הארכת התקופה.
גדעון סער: אבל בכל זאת – פה קיבלתם את עמדתנו.
דבי אליעזר: היתה הצעת חוק פרטית, ואנחנו מברכים עליה, תומכים בה, אבל אנחנו מבקשים שבמקום - - יהיה 60 ימים.
גדעון סער: בהחלט אני מתכוון לעמוד בהתחייבות.
גדעון סער: אבל מה הקטגוריה השניה?
דבי אליעזר: לגבי מעסיק פושט רגל.
גדעון סער: אני מציע שהדיון בנושא הזה יתקיים בוועדת העבודה והרווחה.
גדעון סער: אינני רוצה לפגוע בסמכויות ועדת העבודה והרווחה.
גדעון סער: מדובר בחוק שעבר קריאה ראשונה בקדנציה הקודמת, עבר דין רציפות ביולי – ואנחנו היום חצי שנה אחרי כן .
גדעון סער: למיטב ידיעתי לא התקיים דיון אחד ברפורמה.
גדעון סער: זה רק מצביע על זה שחוק עבודת נשים צריך תמיד להיות מועבר לוועדה לקידום מעמד האישה - -
נאדיה חילו: גם אם חבר הכנסת שרוני כועס עלי.
גדעון סער: גם אם חבר הכנסת שרוני כועס על חברת הכנסת חילו בעניין שבו היא צודקת ולא הוא צודק.
גדעון סער: אני מציע שנעבור להצבעה .
גדעון סער: אלא אם כן יש הערות.
גלי עציון: רק הערה קטנה: במידה והרפורמה בחוק עבודת נשים כן תקודם אז בהחלט צריך לשקול את ההסכמות מחדש, כי ההסכמות האלה מתבססות על איזון האינטרסים אבל במידה והמדינה תכניס כבר את נושא קבלת ההיתר, אז לפחות שזה יהיה פרוס על תקופה - -
גדעון סער: אני רוצה להגיד לך שבנושא של מעבידים שהם בפשיטת רגל – על פניו אני אומר:
גדעון סער: אני לא רואה בזה דבר לא סביר.
גלי עציון: למיטב זכרוני, אם זו תמונת ראי של התיקונים שהיו לגבי היתר רטרואקטיבי – זה לא בדיוק פשיטת רגל.
גלי עציון: זה פתוח שם לכל מיני אינטרפרטציות.
גדעון סער: ולכן אני לא רוצה לדון בזה.
גדעון סער: יש פה דבר נקודתי שהוא נדרש, שהוא רחב, לרוחב כל הגזרה.
גדעון סער: כאשר הדבר הזה ייעלם – לצערי אני לא חבר בוועדת העבודה והרווחה, אבל יש כאן חברה בוועדה – חברת הכנסת נאדיה חילו, והיא ודאי תגן על האינטרסים שלנו שם.
נאדיה חילו: אמנם הגעתי מאוחר – אבל אני רוצה לומר שזה חוק חשוב.
נאדיה חילו: בהחלט הייתי מעדיפה שזה יהיה 90 יום, אבל אני מקבלת את מה שבעצם מוצע, את הפשרה ואת ההבטחה, ואני חושבת שהשלב הבא בחוק הזה - -
גדעון סער: את רוצה שאני אפגע בהתחייבויות הקואליציה?
נאדיה חילו: אני אומרת שאני מברכת, אבל השאיפה שלי, בכל זאת- מהחוק הבא, שאמור גם לאזן ולהשלים את החוק הזה, זה שמירת הזכויות הפנסיוניות בתקופה הזו של חופשת הלידה.
נאדיה חילו: זה אמור, מהחוק הזה, לחשוב על עוד צעד.
נאדיה חילו: מה שקורה היום הוא שנשים שיוצאות לחופשת לידה – הזכויות שלהן הפנסיוניות לא ל- 3 חודשים אלא אני מדברת על יותר מ-3 חודשים, הוותק שלהן - - -
גדעון סער: חברת הכנסת חילו, זה לא נושא הדיון.
גדעון סער: יש לנו עוד דיון ולצערי אנחנו קצת באיחור.
גדעון סער: אני מעמיד להצבעה בתיקון של ה-60 יום, כדי לאשר לקריאה ראשונה.
גדעון סער: – אין.
גדעון סער: אין נמנעים.
גדעון סער: אני קובע שההצעה אושרה ברוב של 3, פה אחד.
גדעון סער: אני מבקש מהיועצת המשפטית לעשות מאמץ שנוכל לאשר את זה - יש לי שאיפה לגמור את החקיקה הזו עד סוף ינואר.
גדעון סער: אני מודה לכם, הישיבה נעולה.
גדעון סער: היוזמת היא חה"כ קולט אביטל.
קולט אביטל: הצעת החוק הזאת עלתה כאשר אנחנו סיירנו בכמה מקלטים לנשים מוכות.
קולט אביטל: בדרך כלל יש לי קשר רציף עם המקלט בחיפה, שבו נאמר לנו שחוץ מהבעיה של נשים שחייבות להגיע למקלט, בסופו של דבר אם החקיקה לא מספיק עוזרת להן, הן גם עלולות להפסיד את מקום העבודה שלהן.
קולט אביטל: אנחנו שכאשר אישה מגיעה למקלט, היא צריכה בעצם להיות במקום מסתור מבעלה.
קולט אביטל: אם היא תצא לעבודה, הוא יאתר אותה וימצא אותה בקלות.
קולט אביטל: התקופה שנמצאת בחוק היא תקופה לא מספקת.
קולט אביטל: יש פה שתי בעיות.
קולט אביטל: אחת, היא הזכות של כל אישה לקבל לפי חוק חופשה ללא תשלום לפרק זמן מסוים.
קולט אביטל: מצד שני, היכולת של המעסיק שלה לפטר אותה.
קולט אביטל: הבקשה שלנו, היא להאריך את תחולת החוק.
קולט אביטל: אנחנו רצינו 180 יום נוספים, אבל אנחנו מבינים שנצטרך להסתפק ב-90 יום.
קולט אביטל: הטיעון של הממשלה, שזה חוק שגורם לזה שזה לא מעודד נשים לצאת לעבודה, וזה נותן תירוץ למעבידים שלא להעסיק נשים, כי אישה בהריון תצא לחופשה ואישה מוכה תצא לחופשה.
קולט אביטל: זה ייתן תרוץ למעביד שלא להעסיק נשים.
קולט אביטל: בסופו של דבר, ערערנו ושרת המשפטים באה לקראתנו, ואמרה שהיא מוכנה להסכים איתנו על פשרה לקצר את התקופה.
קולט אביטל: לכן, אני מוכנה לקבל את הפשרה ולהספק ב-90 יום.
קולט אביטל: אני גם אסירת תודה לשרה, משום שהיא הצילה את החוק הזה אחרי שכמעט לא היה לו שום סיכוי.
מיכל חנוך אחדות: אני רוצה לשאול שאלה.
מיכל חנוך אחדות: אנחנו מדברים על זה, שיש תקופה של הזמן שהיא שוהה במקלט ויש תקופה של אחרי.
מיכל חנוך אחדות: את מדברת על להאריך את התקופה של אחרי.
מיכל חנוך אחדות: אני מכבדת את הדאגה לנשים.
גדעון סער: יצחק שמיר היה אומר: תתחילי מהאבל.
מיכל חנוך אחדות: אני בכוונה אומרת את זה בדרך החיוב, כי זאת הרוח שעמה אני באה.
מיכל חנוך אחדות: כאשר אישה נמצאת במקלט, טוב שיישמר לה מקום העבודה.
מיכל חנוך אחדות: מבחינתי, לא משנה כמה זמן תהיה במקלט, ובלבד שיישמר לה מקום העבודה.
מיכל חנוך אחדות: זה נראה לי נכון והוגן.
מיכל חנוך אחדות: כאשר היא עוזבת את המקלט, זה פועל הפוך על הפוך.
מיכל חנוך אחדות: אם היא מפחדת ובוחרת שלא לחזור לאותו מקום מגורים, היא יודעת את זה כבר מההתחלה.
מיכל חנוך אחדות: אם היא פוחדת והיא לא חוזרת לאותו יישוב, אין צורך לגרום לאנטיגוניזם של מקום העבודה כלפיה, בציפייה יותר מדי ארוכה.
קולט אביטל: מדובר ב-60 יום נוספים.
גדעון סער: בהצעת החוק כתוב 30.
הלית מגידו: זה תוקן.
מיכל חנוך אחדות: חודשיים זה בסדר להתארגנות של האישה במקום המגורים.
מיכל חנוך אחדות: יותר מזה, אין את הצורך.
מיכל חנוך אחדות: אם היא פוחדת מבעלה והיא לא תחזור לאותו יישוב.
מיכל חנוך אחדות: ..
קולט אביטל: קודם כל, זה לא עולה לאף אחד גרוש.
קולט אביטל: זאת חופשה ללא תשלום.
קולט אביטל: את נותנת לה אפשרות להתארגן.
קולט אביטל: המדינה לא משלמת לה.
קולט אביטל: היא באותה תקופה היא אולי בוחרת להישאר עוד חודש במקלט, אולי היא מנסה למצוא מקום חלופי.
קולט אביטל: כל מה שאני עושה, זה לעזור לה להאריך את תקופת ההסתגלות שלה.
קולט אביטל: מבחינת מקום העבודה, 30 יום נוספים לא ישנו כל כך למעביד.
נאדיה חילו: האם יש לכם נתונים, כמה נשים יוצאות וחוזרות לעבודה בפריסה ארצית של נשים מוכות במעונות?
מיכל חנוך אחדות: לא.
מיכל חנוך אחדות: מדובר בנשים בודדות במהלך השנה.
קולט אביטל: אנחנו ניסינו להגיע להשוואת תנאים עם נשים בהריון.
קולט אביטל: אם משווים את זה לאישה בהריון, המעסיק לא יפטר את האישה בהריון.
גדעון סער: לגבי אישה בהריון, זה 45 יום שהופך ל-60 יום אחרי התיקון של אתמול.
חזקיה ישראל: הכנסת תקנה את הנושא הזה לפני כשנה, ואז זה עלה מ-30 ל-60.
גדעון סער: מי הציע את זה?
דבורה אליעזר: לאה נס.
חזקיה ישראל: היתה הסכמה, כי התופעה היא תופעה קשה.
חזקיה ישראל: אני חושב, שההגדלה של זה מעבר ל-60 יוצרת בעיה של איזון, של הגנת יתר במובן הרחב.
חזקיה ישראל: אם אני מנתח נכון את התקופה שבה אישה מוכה מגיעה למעון לנשים מוכות, יש לה עד 6 חודשים בתוך המעון.
חזקיה ישראל: אין לנו נתונים, לא הגיעו לידנו מקרים לכיוון כזה או כזה.
חזקיה ישראל: גם המספרים לא יפילו אף אחד.
חזקיה ישראל: בכל אופן, עד 6 חודשים אסור לפטר אישה כזאת בזמן שהותה במעון לנשים מוכות.
חזקיה ישראל: בחוק הקיים מדובר על 60 יום נוספים.
חזקיה ישראל: למעשה, אנחנו מגיעים ל-8 חודשים.
חזקיה ישראל: בהנחה שרוצים לפטר אותן, אני צריך לתת חודש התראה.
חזקיה ישראל: כך אנחנו מגיעים ל-9 חודשים.
חזקיה ישראל: ההצעה הזאת משנה את המצב ל-10 חודשים.
חזקיה ישראל: הבעיה השנייה מדברת על מעסיק קטן.
חזקיה ישראל: בוא ניקח מעסיק קטן שיש לו 2-3 ילדים.
חזקיה ישראל: למעסיק אסור לשאול, ואין לו מידע אם האישה שהוא קלט לעבודה היא אישה מוכה או לא.
קולט אביטל: החוק אומר, שאם היא מבקשת חופשה ללא תשלום והיא מקבלת אותה, היא צריכה להביא ממשרד הרווחה או מלשכת סעד את ההוכחות.
קולט אביטל: הוא יודע מה שקורה לה, והוא מקבל אישור רשמי על כך ממשרד העבודה.
קולט אביטל: התנאי בחוק אומר: "אישור לשכת הסעד או ממשרד העבודה והרווחה.
קולט אביטל: ..".
קולט אביטל: זה לא נעלם.
קולט אביטל: זה לא שמישהי מנצלת את זה.
חזקיה ישראל: אני לא מדבר על ניצול לרעה.
חזקיה ישראל: אני לא מניח, שנשים תנצלנה דווקא סעיף כזה.
חזקיה ישראל: בוא ניקח מעסיק שיש לו 2-3 עובדים.
קולט אביטל: הוא יוכל לקחת ממלאת מקום.
קולט אביטל: מה המשמעות של זה?
קולט אביטל: הוא ממילא לא משלם.
חזקיה ישראל: נניח שמעסיק כזה קלט עובדת, וכעבור חודש הסתבר שהאישה היא אישה מוכה שנכנסת למעון.
קולט אביטל: הוא לא נתן לה קביעות באותו חודש.
חזקיה ישראל: נניח שכעבור חודש מסתבר שהיא אישה מוכה ונכנסה למעון לנשים מוכות.
חזקיה ישראל: מה עושה מעסיק?
חזקיה ישראל: הוא קולט עובדת אחרת.
נאדיה חילו: הוא גם אומר לה את האמת, שהיא ממלאת מקום לתקופה.
חזקיה ישראל: הוא אומר לה שהיא ממלאת מקום.
חזקיה ישראל: מגיעה התקופה שאותה אישה יצאה ממעון לנשים מוכות, והוא צריך להודיע לעובדת החדשה שהיא צריכה ללכת.
חזקיה ישראל: לדעתנו, יש פה אי איזון בהגנה.
חזקיה ישראל: לא שמענו על מקרה בעייתי.
חזקיה ישראל: אם היו באים אלינו עם בעיה אקוטית, היינו מוצאים לזה פתרון.
חזקיה ישראל: לא שמענו על מקרים כאלה.
חזקיה ישראל: יכול להיות שיש מקרים כאלה ואנחנו לא יודעים.
חזקיה ישראל: לא הצלחנו להשיג נתונים כאלה.
חזקיה ישראל: אין תופעה כזאת.
חזקיה ישראל: יש פה הגנת יתר בנושא הזה.
חזקיה ישראל: אני חושש, שמא הגנת היתר תשפיע בכיוון הפוך.
דבורה אליעזר: אני רוצה לומר, שמבחינתנו זה חשוב והכרחי לתת הגנה לנשים ששוהות במקלטים לנשים מוכות, אבל זה נכון שכבר היה תיקון בשנה שעברה.
דבורה אליעזר: אנחנו הסכמנו להרחיב את התקופה ל-45 יום כדי להשוות עם המצב של עובדות בחופשת לידה.
דבורה אליעזר: חשבנו שהאיזון הראוי יהיה 45 יום.
דבורה אליעזר: הגענו לפשרה עם חברי הכנסת, והארכנו את זה ל-60 ימים.
דבורה אליעזר: עד היום לא קיבלנו תלונות מעובדות כאלה.
דבורה אליעזר: אני מבינה, שמאוד קשה לנשים כאלה לבוא ולהתלונן.
דבורה אליעזר: לא קיבלנו תלונות כאלה, ובאמת צריך לאזן בין כמה שיקולים.
דבורה אליעזר: אנחנו לא מדברים רק על השיקול של המעביד בניהול עסקו, אלא גם על הנושא לרוחב, לעודד תעסוקת נשים.
דבורה אליעזר: זה שיקול שצריך לקחת אותו בחשבון כמו גם את השיקול של עובדות חדשות שנקלטות במקומות העבודה.
דבורה אליעזר: לכן, עמדת הממשלה היא כן לתמוך בהצעת החוק אבל לצמצם את התקופה ל-90 ימים.
דבורה אליעזר: צריך לזכור, שעובדת ותיקה שעבדה לפחות שנה בלי התקופה בה היא שהתה במקלט לנשים מוכות, זכאית גם לחודש הודעה מוקדמת.
שרה מרום שלו: אתמול שעלתה הצעת החוק, אמרתי שזה מעט מאוד 60 ימים ושאני חושבת שצריך להרחיב זאת ל-90 יום.
שרה מרום שלו: גם ב-90 יום לא כל כך להתארגן, אבל אף אישה לא מוכנה להישאר בבית במידה ואין צורך בזה.
שרה מרום שלו: בסך הכל היא מפסידה כסף.
קולט אביטל: אבל פה אנחנו מדברים על נשים מוכות.
שרה מרום שלו: גם כאשר מדובר באישה מוכה, ודאי שנחוץ לה הכסף.
שרה מרום שלו: אף אחת לא מנסה לעשות דווקא ולהישאר יותר בבית.
שרה מרום שלו: הן מוכנות לצאת כמה שיותר מהר לעבודה.
שרה מרום שלו: לאלה שאין אפשרות לצאת אחרי 60 יום, צריך לתת להן את האפשרות לנצל את החוק 90 יום.
שרה מרום שלו: זה לא מזיק לאף אחד.
שרה מרום שלו: זה רק יכול לעזור לאישה.
שרה מרום שלו: תשלומים היא לא מקבלת, לא מהמעביד ולא מביטוח לאומי.
שרה מרום שלו: למה לא לתת לה את האפשרות ל-90 יום.
שרה מרום שלו: אף אחת מאיתנו לא ניסתה אף פעם לנצל ימים כאלה.
שרה מרום שלו: עשינו את זה רק כאשר היה נחוץ.
גדעון סער: אני רוצה לברך את היועצת לקידום מעמד האישה בבית דגן, ואת כל המשלחת שהגיעה יחד איתה.
גדעון סער: הייתי אצלם לפני חודש בציון יום המאבק באלימות נגד נשים.
גדעון סער: היה ערב מאוד מרשים ומרגש.
נאדיה חילו: אני מצטרפת לברכות על העשייה של בית דגן.
נאדיה חילו: אני רוצה להתייחס למהות של החוק.
נאדיה חילו: אני חושבת, שזה עוד חוק שיש בו מסר חשוב כלפי החברה.
נאדיה חילו: מעבר למה שהוא עושה לאישה ולמעסיק, יש פה מסר על החשיבות של ההגנה שהחברה נותנת לנשים מוכות.
נאדיה חילו: זה כשלעצמו מאוד חשוב.
נאדיה חילו: זה חשוב לראות מה החוק הזה מקרין כלפי החברה, כלפי הציבור, כלפי המעסיקים וכלפי המוסדות.
נאדיה חילו: הוא מקרין את החשיבות שהחברה מייחסת להגנה על אותן נשים.
נאדיה חילו: אני הקשבתי למציעה, למעסיק ולמיכל.
נאדיה חילו: חסרים לי נתונים, שיכלו אולי לעזור לנו לדעת מה היקף התופעה.
נאדיה חילו: זאת לא שאלה מאוד מסובכת.
נאדיה חילו: זה מאוד חשוב, זה נותן כיוון אמיתי לעניין.
נאדיה חילו: למרות שאין נתונים, אני בדעה שכמה שהחברה יכולה להרחיב את היריעה של ההגנה על אותן נשים, היא תעשה טוב.
נאדיה חילו: אני רוצה לקחת את הדוגמא שאתה נתת וגם דוגמאות אחרות.
נאדיה חילו: הרי אם אותה אישה עובדת בשירות המדינה או במשרדים מסוימים, אז אין שום בעיה לתת עוד חודש.
נאדיה חילו: גם אם היא עובדת יחידה אצל מעסיק, אותו מעסיק חייב להתארגן תוך פרק זמן סביר ולקלוט מישהי אחרת.
נאדיה חילו: אני הייתי מציעה, שאותו מעסיק יהיה הוגן כלפי העובדת החלופית ויגיד לה שהיא נקלטת במקום מישהי אחרת לפרק זמן מסוים.
נאדיה חילו: כלומר, להעמיד את זה בצורה מאוד ברורה.
נאדיה חילו: אני לא חושבת, שהחודש הזה יפר את האיזון בין טובת המעסיקים לבין טובתה של אותה אישה.
נאדיה חילו: בעיני, צריך להטות את הכף לצד אותן נשים שנקלעות למצבים קשים.
נאדיה חילו: אני הייתי מציעה לפרסם את זה באמצעים שעומדים לרשותנו.
נאדיה חילו: יש בזה מסר כלפי הציבור.
נאדיה חילו: אני מסתכלת על זה גם מבחינה פרטנית לטובת אותה אישה, אבל גם בהיבט הציבורי הערכי, שהוא לא פחות חשוב מההיבט הפרסונאלי.
חזקיה ישראל: האם את יודעת על מקרה אחד כזה?
נאדיה חילו: אני לא עסקתי בתחומים האלה מקרוב.
גדעון סער: אני מברך את ראש מועצת בית דגן.
חזקיה ישראל: אנחנו לא שמענו על מקרה כזה.
חזקיה ישראל: אם אני מניח שאם היו פונים למעסיק מסוים שקרה מקרה כזה, אנחנו היינו פונים מכוח עצמנו ואומרים שיש בעיה.
חזקיה ישראל: אין נתונים.
נאדיה חילו: לאותן נשים אין את הכוחות לבוא ולפנות ולהתלונן.
נאדיה חילו: עשו להן כל כך הרבה קשים, שאין להן את הכוחות לבוא ולהתחיל לנהל מאבקים נוספים.
דארין יעקב: אנחנו מדברים על חזרה של אותה עובדת לעבודה.
דארין יעקב: זה מצב שהיא חוזרת לעבודה ועובדת בפועל.
דארין יעקב: יש איסור על המעביד לפטר אותה בתקופה הזאת.
קולט אביטל: לא אבסולוטי.
דארין יעקב: בתנאים מסוימים.
דארין יעקב: מה שעומד מאחורי הצעת החוק, הוא ניסיון לתת לאותה אישה אפשרות לחזור לעצמה, לטפל בילדים שיש לה בבית.
דארין יעקב: עובדת בהריון גם כן אחרי חופשת הלידה צריכה לטפל בילדה.
דארין יעקב: יש פה רצון לא לפטר עובדת מייד אחרי תום חופשת הלידה או מיד אחרי יציאה מהמקלט לנשים מוכות.
דארין יעקב: זה הרצון מאחורי ההוראה הזאת.
דארין יעקב: מן הצד השני, צריך לתת למעביד את האפשרות שלו לשמור על האינטרס שלו כמעביד במקום העבודה.
דארין יעקב: לכן, הממשלה הציעה תקופה של 90 ימים, שזאת פשרה בין שני האינטרסים האלה.
מיכל חנוך אחדות: בעקבות הדברים שאמרתי קודם, אני הבנתי שההצעה היא להעלות מחודש ל-6 חודשים.
מיכל חנוך אחדות: אם מדברים על להעלות את התקופה ל-3 חודשים מחודשיים, על זה לא יקום וייפול דבר, בפרט שאנחנו מדברים על תקופת שהייה במקלט של 6 חודשים.
מיכל חנוך אחדות: אם היא שוהה במקלט 7 חודשים, אז זה כבר נחשב לה חלק מה-9 חודשים.
מיכל חנוך אחדות: על זה לא יקום וייפול דבר.
שירי לברן-לביא: אנחנו צריכים לזכור, כי אנחנו לא צריכים לצפות פה לתופעה גורפת כדי להגיע למסקנה שיש צורך בחוק הזה.
שירי לברן-לביא: עצם העובדה שחברת הכנסת אביטל ראתה שיש איזשהו צורך, זה כבר מספיק לתכלית של החוק.
שירי לברן-לביא: לגבי הודעה מוקדמת, אני לא חושבת שאנחנו יכולים לתת לזה משקל.
שירי לברן-לביא: תקופת ההודעה המוקדמת משנה עוד יותר לרעה את מצבה של אותה אישה.
שירי לברן-לביא: לדעתי, להתייחס לחודש הזה זה לא נכון.
שירי לברן-לביא: כרגע מדובר ב-90 ימים, שהם בסך הכל עוד חודש נוסף מעבר למה שיש לאישה הרה.
קולט אביטל: חלק גדול מהנשים שמגיעות למקלטים, הן נשים שאבדו את הביטחון העצמי, הן נשים שקשה להן מאוד כי הן בדרך כלל מגיעות למקלט לא עם הילדים.
קולט אביטל: אני התרשמתי, כי במקלטים האלה עושים את כל מה שאפשר כדי להחזיר להן את הביטחון, וכדי לתת להן את התחושה שהן צריכות להיות עצמאיות ולפרנס את עצמן.
קולט אביטל: גם נשים שלא עבדו קודם, יש להן את האפשרות לקבל הדרכה מקצועית, הכוונה למקום עבודה חדש וכו'.
קולט אביטל: במקלטים מעודדים נשים לצאת לעבודה, להיות עצמאיות, לעמוד על הרגליים ולפרנס את המשפחה שלהן.
קולט אביטל: אם דרוש הכלי הנוסף הזה, עוד חודש כדי לאפשר להן להיות יותר בטוחות, אז צריך לתת אותו.
קולט אביטל: אני חושבת, שצריך לתת את האפשרות הזאת.
קולט אביטל: אני לא חושבת, שעל זה ייפלו עסקים.
קולט אביטל: כשמישהי לא עובדת, אפשר לקבל במקומה ממלאת מקום.
קולט אביטל: אני לא מצודדת בחברות כוח אדם, אבל יש מספיק שמוכנות להיות ממלאות מקום.
קולט אביטל: צריך לומר לאותה ממלאת מקום, שהאישה שאותה העסקנות קודם תרצה לחזור ותצטרך לקבל את מקום עבודתה.
גדעון סער: אני לא מזלזל באינטרס של המעבידים, אבל אני חושב שאנחנו צריכים להסתכל על מה אנחנו מדברים.
גדעון סער: עצם האפשרות לסתות מהכלל קיימת על ידי קבלת היתר לפיטורין, כאשר הפיטורין לא קשורים לשהייה במקלט.
גדעון סער: נכון שאין לנו נתונים על היקף התופעה, אבל אין לנו גם נתונים לגבי המעסיקים וכמה זה הכביד עליהם שזה עבר ל-90 יום.
גדעון סער: אני לא משוכנע, איזה אחוז מהנשים מודעות לזכויות שלהן לפי החקיקה פה בכנסת.
גדעון סער: הממשלה לא הביאה נתונים ולנו אין מאגר עצמאי, אבל יש הוראות אחרות שמשתנות מאותו כיוון, מאותו טעם.
גדעון סער: אנחנו רוצים לתת הגנה יתרה לערך של השתלבות במקום העבודה.
גדעון סער: בסך הכל אנחנו מאפשרים פה עוד חודש עבודה.
גדעון סער: אנחנו לא מאפשרים אי עבודה.
גדעון סער: אני חושב, שהערך המוגן הזה הוא חשוב, כאשר למעסיק יש תמיד את האפשרות לחרוג מן הכלל.
גדעון סער: לשם השוואה, אתמול המליאה אישרה בקריאה ראשונה את הארכה בעקבות חופשת לידה ל-60 יום.
גדעון סער: התקופה שקבועה בנושא טיפולי פוריות או הפריה חוץ גופית היא 150 יום.
גדעון סער: אי אפשר לומר, שבנוף החקיקתי שלנו 90 ימים זה דבר חריג או בלתי סביר.
גדעון סער: לכן, אני מבקש להעמיד את זה להצבעה עם התיקון בו יהיה כתוב 90 ימים.
גדעון סער: ה צ ב ע ה בעד – 4 נגד – אין נמנעים – אין אני קובע, כי ההצעה עברה פה אחד והיא תובא בהקדם לאישור המליאה.
קולט אביטל: אני רוצה להודות ליו"ר הוועדה על המהירות, היעילות והתמיכה.
גדעון סער: תודה, הישיבה נעולה.
גדעון סער: על סדר היום הצעת חוק עבודת נשים (תיקון מס' 39)(הארכת תקופת הגברת פיטורים), התשס"ז-2007 של חברי הכנסת גדעון סער, נדיה חילו ואורית נוקד.
גדעון סער: הצעת החוק אושרה במליאת הכנסת בקריאה הראשונה ואנחנו דנים כאן בהכנתה לקריאה השניה והשלישית.
גדעון סער: אנחנו ביקשנו ממחלקת המידע והמחקר, מאורלי, לבצע מחקר משווה בנושא הגבלות על פיטורי נשים הרות ונשים בחופשת לידה.
גדעון סער: אני קראתי את זה ויש כאן בהחלט דברים מאוד מעניינים, גם לגבי הנושא של פיטורי נשים הרות.
גדעון סער: יחד עם זאת, אני מבקש להתמקד בסקירה בנושא שרלוונטי לדיון דהיינו, תקופת ההגנה לאחר הלידה, כי הנושאים האחרים, ההסדרים שמקובלים לעניין תקופת ההריון חשובים ומעניינים ונשתמש בהם בעתיד בקשרים אחרים, אבל אני מציע שנתמקד בנושא הדיון.
אורלי לוטן: אחד הדברים שבדקנו הוא תקופת ההגנה מפיטורים, מתי היא מתחילה ובעיקר מתי היא מסתיימת.
אורלי לוטן: התמקדנו במדינות שנחשבות למתקדמות.
אורלי לוטן: ראינו שרק בישראל ובעוד 3 מדינות תקופת הגברת פיטורים נמשכת גם אחרי חופשת הלידה.
אורלי לוטן: ברוב המדינות, אנחנו מדברים על שני סוגים של הגנה: הגנה במהלך חופשת הלידה, כלומר, יש הגבלות על פיטורים במהלך חופשת הלידה או לחלופין, עוד מודל שקיים בלא מעט מדינות זה הגבלה בפיטורים הקשורים בחופשת הלידה.
אורלי לוטן: כלומר, החוק לא קובע איזה שהוא משך זמן שבו אסור לפטר את האישה אלא הוא קובע רק שאסור לפטר אותה מסיבות שקשורות לחופשת הלידה.
אורלי לוטן: חשוב לציין שיש דירקטיבה של האיחוד האירופי בנושא הזה וזו גם ההנחיה של דירקטיבה נותנת.
אורלי לוטן: כלומר, היא לא אומרת אסור לפטר אותך עד הסוף, חודש אחרי או חודשיים אחרי אלא כל פיטורים שקשורים לחופשת הלידה הם אסורים.
אורלי לוטן: אם חוזרים לנושא של פיטורים לאחר חופשת הלידה, מדברים רק בישראל וב-3 מדינות נוספות כשההגנה הכי ארוכה אחרי חופשת הלידה שראינו היא באיטליה.
אורלי לוטן: גם כאן צריך להסביר: חופשת הלידה שם אינה באורך קבוע.
אורלי לוטן: היא יכולה להיות 11 חודשים וחלק ממנה אפשר לקחת לפני וחלק אחרי וההגנה לא אומרת שאסור לפטר חודש, חודשיים או שלושה אחרי חופשת הלידה אלא אסור לפטר שנה לאחר הלידה.
אורלי לוטן: אז אם האישה לקחה חופשת לידה של 8 חודשים אחרי אז בעצם יש 3 חודשים של הגנה.
אורלי לוטן: אבל שוב, ברוב המדינות לא ראינו הגנה - -
נאדיה חילו: אבל זה לא קשור לזה שחופשת הלידה יותר ארוכה?
אורלי לוטן: כן, זה דבר נוסף.
אורלי לוטן: כמו כן, כמעט בכל המדינות חופשת הלידה ארוכה יותר מישראל, ברובן בצורה משמעותית.
אורלי לוטן: כשמדברים על הגבלות לפיטורים בחופשת לידה בנורבגיה, מדברים על חופשת לידה שנעה בין 40 שבועות לבין 52 שבועות, שזאת חופשת הלידה הבסיסית בתשלום.
אורלי לוטן: בבריטניה אנחנו מדברים על חופשת לידה של שנה בתשלום.
גדעון סער: לא חשוב מה הוותק?
אורלי לוטן: בגדול זה אומר שמי שהתקבלה לעבודה בהריון, צריכה להתקבל לעבודה בערך יום לפני שהיא נכנסת להריון וזה ותק מספיק.
אורלי לוטן: כלומר בשבוע ה-26 של ההריון היא צריכה להיות 26 שבועות בעבודה כדי לקבל חופשת לידה של שנה בתשלום.
אורלי לוטן: אנחנו רואים שהמגמה בשנים האחרונות של חלק מהמדינות היא להאריך את חופשת הלידה.
גדעון סער: כלומר, אם אני מסכם, אין אצלנו סטייה לרעה ואולי אפילו להיפך בנושא תקופת ההגנה מפיטורים לאחר חופשת הלידה, אם כי בהקשר היותר רחב, איפה שאנחנו לא מספיק מתקדמים זה נושא אורך חופשת הלידה.
אורלי לוטן: במודל זמן אבסולוטי, בישראל הזמן האבסולוטי הוא קצר יחסית למדינות אחרות.
גדעון סער: באמת בנושא הספציפי הזה, אני חושב שאנחנו די מתקדמים.
גדעון סער: אני מתכוון לנושא של ההגנה לאחר חופשת הלידה.
אורית נוקד: כי אין לנו ברירה.
גדעון סער: אני הייתי מעדיף חופשת לידה יותר ארוכה עם תקופת הגנה יותר קצרה.
אורית נוקד: והיתה התנגדות?
גדעון סער: הממשלה עד היום לא תמכה בזה.
גדעון סער: אני הצעתי שינוי מאוד מינורי, זה עוד לא הגיע לוועדת שרים לחקיקה, מ-12 ל-14 שבועות.
גדעון סער: לא הצעתי הרחבה קיצונית אלא הרחבה מאוד מתונה.
גדעון סער: אני מקווה שזה יעבור אבל זה עוד לא עבר 45 יום.
מאירה בסוק: מכל מדינות המערב וכל האיחוד האירופי, אנחנו המדינה עם חופשת הלידה הכי קצרה ועם התנאים הכי גרועים.
אורלי לוטן: התנאים שלנו לא הכי גרועים.
אורלי לוטן: בישראל הזמן הוא הכי קצר אבל התנאים הכי טובים.
אורלי לוטן: כמעט בשום מדינה אחרת לא נותנים 100% מהשכר.
אורלי לוטן: יש מגבלות על האחוזים.
אורלי לוטן: מבחינת האורך אנחנו נותנים את הזמן הגרוע מכולם.
אורית נוקד: סליחה, אבל לגבי זכויות לפנסיה?
קריאה: לדעתי, במדינות אחרות המצב יותר טוב.
קריאה: אצלנו אין.
קריאה: שם יש חוק שקובע כחובה תשלום פנסיה.
גדעון סער: אורלי, יש עוד מה להוסיף?
אורלי לוטן: אחד הדברים שביקשתי לבדוק זה לגבי מתן פטור לפיטורים, אז ברוב המדינות שראינו לא בזמן ההריון ולא בחופשת לידה, אין גוף שנותן פטור.
אורלי לוטן: במדינה אחת או שתיים צריך היתר של בית משפט כדי לפטר אישה הרה.
גדעון סער: אם לא צריך רמה של שיקול הדעת של המעסיק.
אורלי לוטן: אסור לפטר אבל אין לך את המנגנון - -
גדעון סער: אבל אין איסור מוחלט לפטר.
אורלי לוטן: אין בשום מקום איסור מוחלט לפטר.
גדעון סער: כלומר, כאשר מותר לך לפטר, אתה לא נדרש לאישור מגורם כל שהוא.
אורלי לוטן: ברוב המדינות לא ובאלה שכן - -
גדעון סער: אז זה אומר שזה בסך הכל לטובתנו.
גדעון סער: נראה לי כך, לא?
דארין יעקב: בעצם זה שיש למעביד שיקול דעת לפטר, זה לא בגלל חופשת הלידה.
דארין יעקב: הוא יכול להמציא אין סוף סיבות אחרות וזה שיקול דעת שלו וקשה להתווכח על זה.
אורלי לוטן: אבל עדין יש לך איזה שהוא גורם ביניים, לפני שהוא מפטר.
אורלי לוטן: ברוב המדינות בחו"ל אין את הגורם הזה.
אורלי לוטן: אם יש, בחלק מהמקרים זה קיים על כל פיטורים של עובד והאישה יכולה ללכת לבית משפט אבל אין איזה גוף באמצע.
גדעון סער: אני פותח לדיון.
גדעון סער: מישהי מהמציעות רוצה להתייחס?
אורית נוקד: אני רוצה לברך אותך, גדעון, על המהירות שאתה מקדם חוקים בוועדה הזאת.
אורית נוקד: אני מבינה שאנחנו צריכים להיצמד לנוסח של 60 יום כי זאת היתה ההסכמה עם וועדת השרים לענייני חקיקה.
אורית נוקד: אני חושבת שהחוק הזה מאוד חשוב לנשים.
אורית נוקד: אחת הבעיות המרכזיות של הנשים זו בעיית התעסוקה.
אורית נוקד: אני חושבת שיש כאן הליכה לקראת נשים שבוחרות להרחיב את משפחתן ולכן, אשמח אם נצביע על זה במתכונת הקיימת.
אורית נוקד: לדאבוני, אצטרך לרוץ לוועדת הכספים כי מתנהל שם דיון שיזמתי.
נאדיה חילו: אני בהחלט רוצה לברך אותך ואת כל העמלים בדבר.
נאדיה חילו: זה חוק מאוד חושב.
נאדיה חילו: אני חושבת שזו חוליה נוספת בשרשרת חוקים שאתה ועוד חברים יוזמים בנושא של התאמת עולם העבודה לנשים.
נאדיה חילו: הרבה ברכות ואני מחכה ליום שזה יהפוך לחוק וניתן לזה מטרית ביטחון.
נאדיה חילו: אני רוצה להמליץ לאדוני, וכבר הצלחנו להעביר חוקים בנושא של נשים וכמה עומדים על הפרק, לעשות ישיבה ספציפית ולהזמין ראשי ארגוני נשים ולהודיע להם כי החוק הזה, כשהוא על נייר, צריך לעשות הסברה ומניעה ולהתחיל ליידע את הנשים דרך ארגוני הנשים.
נאדיה חילו: זאת המלצה שלי.
גדעון סער: כתבה אלי עורכת הדין מאיה צחור, שהגיעה עכשיו, שהיתה בדעה שהחוק מרעה עם נשים או לא מיטיב לפחות.
גדעון סער: לכן, הזמנתי אותה לוועדה כדי שתציג את עמדתה ואולי נשתכנע.
מאיה צחור: ראשית, תודה שהזמנת אותי.
מאיה צחור: אני עוסקת בדיני עבודה ובדרך כלל, דיני עבודת נשים.
מאיה צחור: בשנת 2003 כתבתי מאמר שהכותרת שלו היתה: מי צריך 45 יום?
מאיה צחור: כבר אז חשבתי שהאיסור לפטר 45 יום אחרי חופשת לידה ובפרט החיוב של המעביד לקחת לעבודה את העובדת 45 יום, זה משהו של מסייע לנשים אלא להפך, זה פוגע בהן.
מאיה צחור: כתבתי אז ואני אומרת גם היום שהכוונות הן טובות.
מאיה צחור: אני חושבת שפיטורין אחרי חופשת לידה זו אחת המכות הכי קשות לאישה בעולם העבודה, במיוחד כאלה שעבדו שנים במקום עבודה והיו בסדר גמור ואין חולק שהיו מקצועיות ופתאום, יש להן ילד והמעביד לא רוצה ויש לו כל מיני סיבות.
מאיה צחור: אני בדעה שצריך לעשות משהו עם זה.
מאיה צחור: אני חושבת שהחיוב להחזיר ל-45 יום זה לא הפתרון ואסביר: ממה שאני רואה, גם מתוך הניסיון המשפטי וגם מהאינטרנט של מנהלת פורום, מעבידים שלא רוצים אישה אחרי חופשת לידה לא יחזירו אותה לעבודה.
מאיה צחור: זאת לא בעיה לעשות את זה.
מאיה צחור: מספיק שמעביד אומר לאישה: אני מחזיר אותך לחודש וחצי.
מאיה צחור: אחר כך, הן באות אלי ואומרות: אני צריכה לחזור לחודש וחצי, להפסיק להניק, להביא מטפלת ולבוא למקום שלא רוצה אותי ואולי פתאום תהיה הצעה חדשה ברקע, האם אני צריכה לחזור?
מאיה צחור: אני אומרת: כן, אתה צריכה לחזור, ככה אומר החוק.
מאיה צחור: היא אומרת לי: אני רוצה מכתב היום, לא אכפת לי שהיום הוא יפטר אותי.
מאיה צחור: הוא לא יכול לפטר אותה, הוא מחזיר אותה והם שניהם נמצאים - -
גדעון סער: אני הבנתי אותך.
גדעון סער: את מתייחסת לחיוב לחזור במובן הזה שיפגעו הזכויות שלה אם לא תחזור.
מאיה צחור: גם, אבל יש לזה עוד אספקטים.
מאיה צחור: הזכויות שלה יפגעו אם היא לא תחזור ומה שאת אומרת, ובצדק, היא תתפטר.
מאיה צחור: מה זה להתפטר?
מאיה צחור: היא מסכנת את פיצויי הפיטורין כי לא תמיד זו התפטרות לצורך טיפול בילד.
מאיה צחור: אולי תוך שבוע היא תמצא עבודה חדשה.
מאיה צחור: אין דמי אבטלה וכל הזכויות הנלוות לפיטורין, מה שהיה לפני חקיקת החוק.